《玲珑四犯 湘文既之浙，余亦东游，江空岁寒，念湘文当过常熟，结邻之约，几时可遂》
清代·蒋春霖

曳橹梦轻，平窗秋远，壶觞犹负清景。岁华归去晚，雁鹜惊霜冷，多愁更添旧病。

又天涯、布帆催暝。逝水游情，夕阳官味，从古几人省。

幽斋记同佳兴。有灯前句好，帘外花靓。送君江上水，泪滴寒沙静。

关河战罢馀萧瑟，误松菊、迟来三径。成独醒。飘然去、鱼波万顷。

作者简介：蒋春霖（1818～1868）晚清词人。字鹿潭，江苏江阴人，后居扬州。咸丰中曾官两淮盐大使，遭罢官。一生潦倒，后因情事投水自杀（一说仰药死）。早年工诗，中年一意于词，与纳兰性德、项鸿祚有清代三大词人之称，所作《水云楼词》以身遭咸丰间兵事，特多感伤之音，诗作传世仅数十首，称《水云楼賸稿》。